Editura Stephanus din România este reclamată pentru discriminare la Consiliul Național pentru Combaterea Discriminării pentru că a refuzat să tipăreas
Editura Stephanus din România este reclamată pentru discriminare la Consiliul Național pentru Combaterea Discriminării pentru că a refuzat să tipărească o broșură care promovează identitatea de gen, o componentă a ideologiei LGBT care intenționează să îndoctrineze copiii.
În cursul zilei de miercuri, 13 martie 2024, pe canalele de socializare a apărut informația că editura creștină Stephanus din România este citată la CNCD pentru refuzul de a tipări un material de propagandă LGBT cu o ideologice care încalcă drepturile și convingerile religioase și de conștiință ale editurii.
Motto-ul editurii Stephanus este "Proclamăm mesajul Evangheliei prin publicare".
Din informațiile pe care Tribuna Românească le-a obținut până la acest moment, reclamantul este o asociație care propune idei și proiecte de modificări sociale structurale în România, promovând politici de mediu, egalitatea de gen, identitatea de gen și concepte feministe.
Citește și Ce este ideologia de gen?
Editura Stephanus a fost lansată în anul 1990 cu sprijinul lui Richard Wurmbrand, cel care a "mobilizat și conturat viziunea acestui centru", potrivit paginii web a editurii. Richard Wurmbrand este considerat un pionier al rezistenței creștinismului din România în fața discriminării și torturii pe care le-a suferit în închisorile comuniste timp de 14 ani.
La solicitarea editurii Stephanus, Oficiul Creștin pentru Drepturi și Libertăți (OCDL) a preluat și gestionarea acestui caz, iar în urma analizei de specialitate efectuate poate afirma că, nici în această situație, nu suntem în prezența unei discriminări, ci mai degrabă sesizarea este:
- fie rezultatul unei interpretări greșite a ceea ce înseamnă "discriminarea", petentul fiind într-o eroare de natură juridică,
- fie o acțiune deliberată și abuzivă, ca parte a promovării unor ideologii care intră în conflict cu valori și principii legale, tradiționale și creștine, precum și cu principiile naturale, normale, imuabile.
Creștinii, ținta extremiștilor LGBT
În Statele Unite ale Americii există o serie de cazuri bine cunoscute de afaceri creștine – cofetari, florari, fotografi și web designeri – care sunt hărțuite și date în judecată constant de activiștii extremiști LGBT care nu acceptă că proprietarii creștini ai acestor afaceri își manifestă drepturile fundamentale de libertate de conștiință și religioasă atunci când refuză să presteze servicii care contravin acestor principii.
Cofetarul Jack Phillips din Colorado este vânat de ani de zile de extremiștii LGBT care îi cer să creeze torturi cu tematici gay, transgender și sataniste, cunoscând convingerile religioase ale lui Jack. Artistul cofetar a reușit să obțină o victorie importantă la Curtea Supremă a Statelor Unite, dar asta nu i-a împiedicat pe activiștii LGBT să continue să-l acționeze în judecată.
De peste opt ani, Barronelle Stutzman – care este soție, mamă, bunică și artist floral – duce bătălii legale împotriva American Civil Liberties Union (ALCU) și statului Washington, pentru a-și obține libertatea de a crea artă florală personalizată fără a-și încălca conștiința atunci când este hărțuită de comunitatea LGBT pentru a crea aranjamente florale care contravin convingerilor sale.
În Virginia, în septembrie 2020, Bob Updegrove a intentat un proces împotriva procurorului general de atunci al Virginiei, Mark Herring, după ce o lege de stat i-a impus să susțină căsătoriile între persoane de același sex în afacerea sa de fotografie, potrivit documentelor judiciare. În final, a câștigat procesul și dreptul de a refuza prestarea unor astfel de servicii.
Sunt creștinii din România noua țintă a extremismului LGBT?
Cazul tipografiei Stephanus ajunge în fața CNCD la doar 4 luni după ce o altă tipografie creștină a refuzat să tipărească materiale de propagandă LGBT.
CNCD a respins sesizarea unui activist LGBT de "discriminare sexuală" împotriva tipografiei din București, recunoscându-se astfel prioritatea libertății de conștiință.
"Hotărârea istorică a CNCD reprezintă nu doar o victorie individuală și particulară, ci o veritabilă bornă de referință juridico-morală pentru întreaga societate din România, ceea ce reprezintă un câștig incomensurabil în contextul trendului ideologic occidental, în care minorități – mai cu seamă de natură sexuală – revendică drepturi sau reclamă discriminări în mod neîntemeiat, agresiv și abuziv, ajungându-se în multe cazuri la o veritabilă dictatură a minorităților", declară Oficiul Creștin pentru Drepturi și Libertăți, care a reprezentat tipografia în acest caz.
Reprezentanții tipografiei au invocat motive ce țin de libertatea conștiintei, spunând că nu vor să promoveze astfel de mesaje.
Tribuna.US
Foto:Pixabay